Document ID: 32007R0127

РЕГЛАМЕНТ (ЕО) № 127/2007 НА КОМИСИЯТА
от 9 февруари 2007 година
за изменение на Регламент (EО) № 2368/2002 на Съвета за прилагане на схемата за сертифициране на международната търговия с необработени диаманти, приета в рамките на процеса Кимбърли
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 2368/2002 на Съвета от 20 декември 2002 г. за прилагане на схемата за сертифициране на международната търговия с необработени диаманти, приета в рамките на процеса Кимбърли (1), последно изменен с Регламент (EО) № 2026/2006 на Комисията, и по-специално член 19 от него,
като има предвид, че:
(1)
В член 19 от Регламент (EО) № 2368/2002 се предвижда в приложение III списък с органи на Общността, които да бъдат поддържани от Комисията.
(2)
Румъния определи орган на Общността и информира Комисията за това. Комисията стигна до заключението, че са представени достатъчно доказателства за това, че този орган може да изпълни задачите, изисквани съгласно глави II, III и V от Регламент (EО) № 2368/2002, по надежден, навременен, ефективен и адекватен начин.
(3)
Мерките, предвидени в настоящия регламент, са в съответствие със становището на Комитета, създаден съгласно член 22 от Регламент (ЕО) № 2368/2002.
(4)
Приложение ІІІ следва да бъде съответно изменено,
ПРИЕ НАСТОЯЩИЯ РЕГЛАМЕНТ:
Член 1
Приложение III към Регламент (ЕО) № 2368/2002 се заменя с приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 февруари 2007 година.

Labels: 10
14
7
3
18